Diari Oficial de la Generalitat Valenciana


Sumari del DOGV 7394, del 03-11-2014 (2014/9885)

RESOLUCIÓ de 27 d'octubre de 2014, de la Direcció General de Formació Professional i Ensenyances de Règim Especial, per la qual són convocats els candidats preinscrits que van quedar en llista d'espera o que van resultar exclosos per no aportar la documentació justificativa de mèrits i requisits, en la convocatòria oberta per Resolució de 30 de maig de 2013, de la mateixa direcció general, per a continuar el procediment de reconeixement de competències professionals adquirides per experiència laboral en la família professional de Servicis Socioculturals i a la Comunitat, àrea d'Assistència Social, i en família professional de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9885


Data del document
:   27-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * formació professional
    * experiència professional

RESOLUCIÓ de 27 d'octubre de 2014, de la Direcció General de Formació Professional i Ensenyances de Règim Especial, per la qual són convocats els candidats preinscrits que van quedar en llista d'espera o que van resultar exclosos per no aportar la documentació justificativa de mèrits i requisits, en la convocatòria oberta per Resolució de 30 de maig de 2013, de la mateixa direcció general, per a continuar el procediment de reconeixement de competències professionals adquirides per experiència laboral en la família professional de Servicis Socioculturals i a la Comunitat, àrea d'Assistència Social, i en família professional de Sanitat. [2014/9885]  
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com establix l'article 4, apartat 1, lletra b, de la Llei Orgànica 5/2002, de 19 de juny, de les Qualificacions i de la Formació Professional.  
El Reial Decret 1224/2009, de 17 de juliol, de reconeixement de les competències professionals adquirides per experiència laboral, va establir el procediment i els requisits per a l'avaluació i acreditació de les competències professionals adquirides per les persones a través de l'experiència laboral o de vies no formals de formació, així com els efectes d'eixa avaluació i acreditació de competències.  
Per mitjà de la Resolució de 30 de maig de 2013, de la Direcció General de Formació Professional i Ensenyances de Règim Especial (DOCV 7039, 05.06.2013), es va convocar un nombre determinat de places distribuïdes entre diferents qualificacions professionals per a l'avaluació i acreditació de competències professionals adquirides a través de l'experiència laboral o de vies no formals de formació, i es van establir les seues bases. Les actuacions d'acreditació de les persones candidates admeses han anat finalitzant durant l'any 2014.  
Atenent les previsions realitzades i la disponibilitat pressupostària, es va convocar un nombre limitat de places. En la majoria de les qualificacions convocades es va poder atendre tota la demanda; no obstant això, en la família professional de Servicis Socioculturals i a la Comunitat, àrea d'Assistència Social, i en família professional de Sanitat, es va preinscriure un gran nombre de persones, cosa que va impedir que totes pogueren iniciar el procediment. Considerant esta circumstància, la Direcció General de Formació Professional i Ensenyances de Règim Especial va incloure en la previsió dels procediments a iniciar en el 2014 un amb caràcter restringit per a les persones preinscrites en la convocatòria feta per la Resolució de 30 de maig de 2013 en les famílies i àrees professionals mencionades anteriorment que no van poder iniciar el procediment i que no van ser excloses per incomplir els requisits de participació previstos en el Reial Decret 1224/2009.  
El Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esports, atribuïx al Servici de Gestió de la Formació i Qualificació Professional, de la Direcció General de Formació Professional i Ensenyances de Règim Especial, la funció de gestionar el procediment de reconeixement, avaluació i certificació de les competències professionals.  
Per tot això, informat el Consell Valencià de Formació Professional, i en virtut de les competències atorgades pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i l'article 21 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta direcció general resol:  
  
Primer. Objecte  
La present resolució té com a objecte dur a terme, en l'àmbit de la Comunitat Valenciana, l'avaluació i acreditació d'unitats de competència professional adquirides a través de l'experiència laboral o de vies no formals de formació, per als candidats preinscrits en la convocatòria de 30 de maig de 2013 en determinades famílies professionals que, complint els requisits de participació, no van poder iniciar el reconeixement; tot això, de conformitat amb les bases establides en l'annex I.  
Segon. Caràcter supletori  
En tot allò que no dispose d'una altra manera esta convocatòria, serà aplicable la Resolució de 30 de maig de 2013, de la Direcció General de Formació Professional i Ensenyances de Règim Especial, de la Conselleria d'Educació, Cultura i Esport (DOCV 7039, 05.06.2013).  
  
  
Tercer. Unitats de competència i seus  
Les unitats de competència objecte d'avaluació i acreditació i les seus en què està previst dur a terme el procediment estan arreplegades en l'annex III, amb indicació, si és el cas, dels títols de Formació Professional i certificats de professionalitat en què estan incloses.  
  
  
Quart. Execució  
Es faculta el Servici de Gestió de la Formació i Qualificació Professional, de la Direcció General de Formació Professional i Ensenyances de Règim Especial, per a executar o aplicar el procediment d'avaluació i acreditació objecte de la present resolució, d'acord amb les bases de la convocatòria i amb plena subjecció a les disposicions i normativa vigent en esta matèria.  
  
Quint. Designació d'assessors i avaluadors  
En la mesura que siga possible, es mantindran els equips d'assessors i comissions d'avaluació que van actuar en la convocatòria que ara es continua; en cas de ser necessari, el director general de Formació Professional i Ensenyances de Règim Especial, a proposta del Servici de Gestió de la Formació i Qualificació Professional, designarà nous assessors i avaluadors degudament habilitats, per a completar els esmentats equips i comissions.  
  
Sext. Documentació del procés  
L'expedient del procediment, en el qual s'arreplegaran tots els registres i resultats produïts al llarg d'este, serà custodiat pels centres designats com a seus.  
  
Sèptim. Referències genèriques  
Totes les referències en què s'utilitza la forma del masculí genèric en la present resolució han de considerar-se aplicables indistintament a dones i hòmens.  
  
Octau. Entrada en vigor i recursos  
La resolució produirà efectes des de l'endemà de ser publicada en el Diari Oficial de la Comunitat Valenciana.  
  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que esgota la via administrativa, es podrà recórrer potestativament en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:  
- El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
- El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 27 d'octubre de 2014.- El director general de Formació Professional i Ensenyances de Règim Especial: Marcial Díaz Garrigues.  
  
  
  
ANNEX I  
Bases de la convocatòria  
  
1. Persones destinatàries  
1. Esta convocatòria es dirigix únicament a les persones preinscrites en la convocatòria oberta per la Resolució de 30 de maig de 2013 que van quedar en llista d'espera o que van resultar excloses per no presentar, quan van ser citats, la documentació justificativa de mèrits i requisits, en les famílies professionals de Sanitat i de Servicis Socioculturals i a la Comunitat, àrea d'assistència social.  
2. En conseqüència, no poden participar en este concurs les persones que van obtindre plaça en la mencionada convocatòria, independentment del resultat d'esta.  
  
2. Centres avaluadors  
Este procediment es durà a terme en els centres integrats públics de Formació Professional i en la resta de seus que es detallen en l'annex III.  
Si alguna de les seus no té un mínim de 50 sol·licituds, podrà anul·lar-se la seua participació i derivar-se els candidats que l'han sol·licitat a les seues restants opcions.  
  
3. Places convocades  
El nombre total de places convocades per família o àrea professional, si és el cas, serà el necessari per a donar resposta als destinataris que confirmen la seua participació i complisquen els requisits per a fer-ho. Una vegada vist el nombre de persones que confirmen la seua participació i la seua elecció original de centres, es decidirà el nombre de places per seu.  
En el cas que a algun dels candidats inscrits no se li assignara cap seu d'acord amb el seu barem per no haver-ne sol·licitat suficients, se li donarà l'opció de poder participar en alguna altra en què hi haja disponibilitat.  
  
4. Fases i actuacions de la convocatòria  
Les fases d'este procediment d'avaluació i acreditació de competències professionals són les previstes en la convocatòria original però se n'afig una prèvia:  
- Confirmació de la preinscripció: les persones destinatàries hauran de confirmar el seu desig de participar en esta convocatòria, la qual cosa permetrà una distribució ajustada de candidats seleccionats per seu. Es farà de manera telemàtica basant-se en la declaració responsable dels candidats, que serà comprovada.  
Renúncia: en cas que algun destinatari no confirme el seu interés a participar en esta convocatòria dins del termini establit, es considera que renuncia a participar-hi.  
Posteriorment, en la fase d'admissió i inscripció de candidats, es contrastarà el compliment dels requisits necessaris per a participar i la veracitat de l'autoberamació quan no s'haja fet ja en la convocatòria original.  
  
5. Confirmació de preinscripció i termini de confirmació  
5.1. Confirmació  
Aquells destinataris que desitgen participar en la present convocatòria hauran de presentar una instància telemàticament, que arreplegarà les dades d'acord amb el model que figura en l'annex II de la present resolució.  
La instància haurà d'omplir-se en la web de la Conselleria d'Educació, Cultura i Esport (Educació: Qualificacions Professionals) i enviar-se en línia: ?http://www.cefe.gva.es/eva/val/ivqp/ivqp.htm-  
El candidat se n'ha de quedar una còpia, que haurà de presentar si li és requerida.  
En cas que ja haja presentat la documentació i haja sigut baremat, no haurà de tornar-ho a fer.  
5.2. Termini de confirmació  
El termini de confirmació serà de 14 dies naturals a comptar de l'endemà de la publicació de la present convocatòria en el Diari Oficial de la Comunitat Valenciana.  
  
6. Criteris d'ordenació  
Són els previstos en la convocatòria original i que en este cas únicament determinaran la preferència en l'assignació dels centres sol·licitats.  
  
7. Llistes de confirmacions admeses  
7.1. Llistes provisionals de confirmacions admeses  
En la web de la Conselleria d'Educació, Cultura i Esport (Educació: Qualificacions Professionals, ?http://www.cefe.gva.es/eva/val/ivqp/ivqp.htm?) es faran públiques les llistes provisionals indicant-se les confirmacions admeses i assenyalant-se el centre o seu adjudicada, i les excloses assenyalant el motiu d'exclusió.  
7.2. Reclamació a les llistes provisionals de confirmacions admeses  
  
Durant els 5 dies hàbils següents al de la seua publicació, les persones interessades poden reclamar a través del procediment telemàtic que s'indique junt amb la llista provisional.  
7.3. Llistes definitives de confirmacions admeses i excloses  
El Servici de Gestió de la Formació i Qualificació Professional, en el termini màxim de 5 dies hàbils següents al de la finalització del termini de reclamació, farà pública en la web esmentada anteriorment les llistes definitives amb les confirmacions admeses, amb indicació del centre o seu adjudicat, i de les excloses, la qual cosa tindrà efectes de resposta a les reclamacions presentades.  
Quan es publiquen les llistes definitives seran convocades les confirmacions admeses, d'ara en avant preinscrits admesos, a una sessió informativa d'obligada assistència en les respectives seus.  
  
8. Admissió i inscripció en el centre  
8.1. Sessió inicial  
a) Els preinscrits convocats han d'assistir personalment a la sessió inicial d'esta convocatòria en el centre o seu assignat. La falta d'assistència a la sessió informativa es considerarà com a renúncia a la convocatòria, llevat que acredite un motiu de força major que valorarà la comissió convocant.  
b) En esta sessió s'informarà els participants sobre el procediment i les actuacions concretes d'este i s'arreplegarà la següent documentació, que haurà de ser aportada pels candidats:  
- Fotocopia del DNI o equivalent segons el cas, vegeu annex IV.  
- Documentació justificativa dels requisits d'experiència laboral o aprenentatges no formals al·legats en la sol·licitud original, en el cas de no haver sigut entregades en la convocatòria anterior; vegeu annex IV.  
L'interessat ha de presentar originals o original i còpia per a confrontar.  
8.2. Revisió de la documentació aportada  
Les comissions avaluadores constituïdes en els centres i seus revisaran la documentació aportada per les persones candidates.  
La falsedat en els dades aportades o declarades comportarà la pèrdua del dret a participar en esta convocatòria, sense perjuí de la possible reclamació a les llistes provisionals.  
8.3. Llistes provisionals d'admesos  
Les comissions avaluadores faran públiques, almenys en els taulers d'anuncis del centre o seu, i l'Administració en la web de la Conselleria d'Educació, Cultura i Esport (Educació: Qualificacions Professionals ?http://www.cefe.gva.es/eva/val/ivqp/ivqp.htm?), la llista provisional d'admesos i d'exclosos amb expressió dels motius de l'exclusió.  
  
Les persones interessades disposaran de 10 dies hàbils, a partir de l'endemà de la publicació de les llistes provisionals, per a presentar, davant de la Comissió, al·legacions contra estes. En estes al·legacions no es podran presentar documents relatius a experiències diferents de les aportades inicialment.  
8.4. Llistes definitives d'admesos  
Les comissions avaluadores analitzaran les al·legacions presentades pels interessats i elaboraran les llistes definitives d'admesos i exclosos, que s'exposaran en els taulers d'anuncis del centre o seu en el termini màxim de 5 dies hàbils posteriors a la finalització del termini de presentació de reclamacions.  
Contra este acte, que no esgota la via administrativa, podrà interposar-se un recurs d'alçada davant del director general de Formació Professional i Ensenyances de Règim Especial en el termini d'un mes.  
  
9. Assessorament i avaluació  
Una vegada publicades les llistes definitives d'admesos, es comunicarà les dates d'inici de l'assessorament, que quedarà finalitzat en un termini màxim de 45 dies naturals. Posteriorment, finalitzat l'assessorament, es comunicarà l'inici de l'avaluació, que igualment tindrà una duració màxima de 45 dies naturals. En casos excepcionals i degudament acreditats, el Servici de Gestió de la Formació i Qualificació Professional podrà ampliar els esmentats terminis.  
Per a accedir tant a la fase d'assessorament com a la d'avaluació, el candidat haurà d'acreditar el pagament de la taxa corresponent a cada una de les fases i presentar el justificant d'haver-les abonades, o, si és el cas, la documentació que acredita estar exempt del seu pagament, d'acord amb allò que s'ha indicat en la base tretze d'este annex.  
L'imprés per a abonar les taxes es pot trobar en l'enllaç següent:  
  
  
Els interessats, contra les resolucions i els actes de tràmit de la comissió avaluadora, podran interposar reclamació davant del president d'esta en els cinc dies hàbils següents a la comunicació. La comissió resoldrà en el termini de cinc dies hàbils.  
Contra este acte, que no esgota la via administrativa, podrà interposar-se un recurs d'alçada davant del director general de Formació Professional i Ensenyances de Règim Especial en el termini d'un mes.  
  
10. Acreditació de les unitats de competència  
a) A les persones que siguen avaluades positivament els serà entregat un document oficial de l'administració competent, d'acreditació de la unitat o unitats de competència corresponents.  
b) Les unitats de competència acreditades tenen valor en tot l'Estat i seran reconegudes als efectes d'acreditació parcial acumulable per a l'obtenció del títol de formació professional o certificat de professionalitat corresponent.  
c) En tot cas, l'obtenció del títol de tècnic o de tècnic superior requerirà complir els requisits d'accés previstos en les ensenyances corresponents, segons el que preveu la Llei Orgànica 2/2006, d'Educació, de 3 de maig.  
  
11. Registre  
Les comissions d'avaluació traslladaran l'original de l'acta final al Servici de Gestió de la Formació i Qualificació Professional per a procedir a les acreditacions i incorporar estes al corresponent registre oficial, i es guardarà una còpia de l'acta amb la resta de l'expedient.  
  
12. Drets d'inscripció. Taxes  
Les presents taxes es fixen a l'empara del que disposa l'article 133 del Decret Legislatiu 1/2005, pel qual s'aprova el text refós de la Llei de Taxes de la Generalitat, i específicament el que indica respecte d'això en la Llei 16/2010, del Consell.  
1. Per a accedir a la fase d'assessorament el candidat haurà d'abonar 25,50 euros.  
2. Per cada unitat de competència a avaluar el candidat haurà d'abonar 12,24 euros.  
Les exempcions o minoracions en l'import de les taxes seran les previstes en l'article 132 del text refós de la Llei de Taxes de la Generalitat Valenciana:  
- Es troben exempts del pagament de taxes els subjectes passius que es troben inscrits com a demandants legals d'ocupació amb una antiguitat mínima de 3 mesos referida a la data de la respectiva inscripció.  
  
- Tenen dret a una bonificació del 50 per 100 de la quota els discapacitats com un grau de minusvalidesa igual o superior al 33 per 100.